NaiveNeuron/SloPal huggingface dataset:
Farkašovský, Karol, poslanec NR SR (2016-05-18):
Ďakujem pekne, pán predsedajúci. V rozprave vystúpili dvaja páni poslanci, Viskupič a pán poslanec Budaj, nepodali žiadne pozmeňujúce návrhy. Tak vás prosím, pán predsedajúci, dajte hlasovať o návrhu uznesenia tak, ako bol podaný, teda Národná rada Slovenskej republiky schvaľuje Správu o stave vysielania v Slovenskej republike a správu o činnosti Rady pre vysielanie a retransmisiu za rok 2015.
M. Smolková, poslankyňa: (2008-07-02):
Čiže budeme hlasovať o deviatom bode návrhu pani poslankyne Rosovej.
Figeľ, Ján, podpredseda NR SR (2014-06-27):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi Mariánovi Kovačócymu. Nech sa páči.
Kollár, Boris, poslanec NR SR (2018-10-23):
Pán predsedajúci, žiadam o opravu hlasovania, tlač 1160, vykazuje ma, že som sa zdržal, chcel som hlasovať za. Je to bod 51.
Stančík, Andrej, poslanec NR SR (2021-06-23):
Ďakujem za slovo. Toto je téma, ktorá extrémne rozdeľuje našu spoločnosť a vždy ju rozdeľovať bude. Ja by som na začiatok možno povedal, že nie som fanúšik takých samoúčelných, provokačných a zjednodušujúcich fráz, nie som fanúšik démonizovania z jednej alebo druhej strany, nie som fanúšik delenia sa na vrahov detí a na inkvizítorov, pretože chápem, že toto je téma, kde sa stretávajú dve ideológie, ktoré sa nedokážu stretnúť, a aj keď tú logiku tej druhej dohode, teda tej konzervatívnej, chápem, nezdieľam tieto myšlienky, ale verím, že takou zdravou časťou liberalizmu by mal byť rešpektovanie názorov oponenta a keď s ním nebudem súhlasiť a budem robiť všetko pre to, aby tieto názory neprevládli. Do tej ideológie už ale nebudem hlbšie, keďže faktická poznámka mi takýto priestor nedáva. Ja len nechápem možno z jednej strany, že prečo táto téma sem príde každého pol roka a to je taká pragmatická, že minulé hlasovania jednoznačne ukázalo, že v tomto parlamente nie je vôľa, nie je vôľa na žiadne drastické obmedzenia potratov. Vy ste hovorili, že tu je liberálov veľa. Ja si myslím, že ich je málo, ale to je asi uhol pohľadu, každopádne je nás tu síce málo, ale stále tu nie je priestor pre to, aby sme zrazu zakazovali potraty. A takéto vyťahovanie týchto zákonov polroka čo polroka nič nevyrieši okrem toho, že traumatizuje celú spoločnosť. Pretože ak by ste mali štipku takého politického citu, tak by ste možno išli inými spôsobmi, keďže tie potraty nám každý rok klesajú. Poďme sa radšej baviť na niečom, kde sa môžme zhodnúť, a to je ako pomôcť tehotným ženám, aby sa sami dobrovoľne rozhodli dieťa vynosiť. Ďakujem veľmi pekne.
Šuteková, Miriam, poslankyňa NR SR (2021-11-24):
Vážený pán predsedajúci, v rozprave vystúpil jeden poslanec. Spoločná správa výborov obsahuje jednu pripomienku pani prezidentky. Pán predsedajúci, dajte, prosím, hlasovať o pripomienke pani prezidentky Slovenskej republiky.
Ivan, Miroslav, poslanec NR SR (2016-05-24):
Ďakujem za slovo. Vážená predsedajúca, vážené poslankyne, vážení poslanci, dovoľte mi, v mene mojom a v mene kolegyne Jany Kiššovej, s ktorou tento zákon predkladáme, predložiť Národnej rade návrh na vydanie zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení zákona č. 387/2015 Z. z. Od 1. februára 2016 je každý držiteľ osobného motorového vozidla povinný pri používaní diaľnic mať zakúpenú elektronickú diaľničnú známku. Súčasná situácia, kedy ani takmer po štyroch mesiacoch spustenia novej formy platby za používanie diaľnic a jej následnej kontroly nie sú okresné úrady schopné zaslať pokuty tým, ktorí používajú diaľnice neoprávnene, je neakceptovateľné. Nielen to je však problém tohto zákona. Zákon o elektronických diaľničných známkach má veľa nedostatkov a v novele, ktorú predkladáme, ich odstraňujeme. V súčasne platnom zákone registrujeme týchto šesť základných nedostatkov, vymenujem tie nedostatky a podrobne sa im potom budem venovať v rozprave: takže po prvé, pokuta za neoprávnené použitie diaľnice je 300 eur, čo je šesťnásobok ročnej známky; po druhé, možnosť pokutovať vodiča je až dva roky, resp. za istých okolností až tri; po tretie, periodicity, na ktoré sa dajú zakúpiť elektronické známky, sú rigidné a nevyužívame ich elektronickú podobu; po štvrté, je tu nízka flexibilita v prípade záujmu dodatočne si diaľničnú známku kúpiť; po piate, hromadenie pokút v čase nábehu systému môže byť vzhľadom k tomu, že sa pokutuje za každý jeden deň a vodiči o tom nevedia, likvidačné; po šieste, povinnosť zakúpenia diaľničných známok na prívesné vozidlá. Vážené poslankyne, vážení poslanci, toto je šesť základných nedostatkov zákona o elektronických diaľničných známkach, ktoré sme identifikovali a ktoré chceme týmto návrhom zmeniť. Detailne sa im budem venovať v rozprave, v túto chvíľu ďakujem za slovo.
Saloň, Marián, poslanec NR SR (2011-05-17):
Ďakujem pekne. Rozbehla sa tu zaujímavá debata, čo sa týka jazdy pod vplyvom alkoholu a trikrát a dosť, ale možno či by nebolo na zváženie, pán minister, aj pri tejto vlastne trikrát a dosť zaviesť nejakú aspoň minimálnu hranicu toho alkoholu, lebo ako ja osobne vítam sprísnenie, lebo neuznávam jazdu pod vplyvom alkoholu, ale či by to nebolo prísne, ak niekomu sa zadarí, že v priebehu tých desiatich rokov trikrát pôjde zo svadby a trikrát nafúka 0,2 a príde o vodičák. (Reakcia z pléna.) A, no tak dobre, 0,31, no. Len o to ide. A čo sa týka vozenia tých opitých rodičov, tak tu sa, keď som to správne prečítal, tak aj spolujazdec by mal byť povinný dodržiavať v týchto prípadoch to, že má mať pri sebe vodičský preukaz a má byť triezvy, aspoň keď som to správne pochopil, takže... Ďakujem pekne.
Bugár, Béla, podpredseda NR SR (2018-12-06):
Nech sa páči, prezentujme sa a hlasujme. (Hlasovanie.) Prítomných 142, za 136, zdržalo sa 5 poslancov, 1 nehlasoval. Konštatujem, že sme návrh schválili. Nech sa páči.
Hrnčiar, Andrej, podpredseda NR SR (2016-09-22):
Ďakujem. Pán poslanec, chcete dať doplňujúcu otázku? Nech sa páči, pán poslanec Klus.
Hort, Milan, podpredseda NR SR (2010-10-22):
Ďalej s faktickou poznámkou je prihlásený pán poslanec Igor Matovič, nech sa páči.
Viskupič, Jozef, poslanec NR SR (2014-11-10):
Na začiatku toho vystúpenia si spomínal takú nádej. Pri konci si ju dosť odhodil tak bokom. A mne napadla jedna vec, to som si tak značil počas vývoja tej schôdze, že premiér krajiny tu vyťahuje, ako sa kradlo. My hovoríme, ako sa kradne. A keďže máme skúsenosť aj z jeho prvej vlády, tak tiež je to o tom, ako sa kradlo. Ak by sme mali dať na to celé nejakú kocku alebo nejaký obal, tak v tej verejnosti nie je celkom dobrý signál. A nedávno sme navštívili, keďže tieto dobové veci nejakým spôsob zrkadlí a odráža aj umelecký svet, sme videli také predstavenie Karpatský thriller. Možno ho viacero ľudí už videlo. No a tam je presne tá lajna, ktorá sa ťahá celou touto schôdzou, zachytená ako keby do detailu. Tam sú tie sofistikované metódy. Tam je dokonca presne zobrazený aj ten rezortný moment, o ktorom sa bavíme na celej schôdzi, ako sa dokážu tí ľudia, ktorí to celé zosnujú, brániť. A mne tak napadá tá otázka, s tým obrazom, pretože toto zostáva napriek tomu, čo v roku 1989 vzbudzovalo nádeje, čo budeme robiť. No a myslím si, že aj na konci by mala tá nádej zvíťaziť, a preto tá výzva, a ja sa k nej pripájam, by mala padnúť na úrodnú pôdu, pretože toto nedá ani opozícia. A dokonca si nemyslím, že akokoľvek silná je, že to... (Prerušenie vystúpenia časomerom.)
I. Varga, poslanec: (2007-11-27):
Národná rada uznesením zo 16. októbra 2007 pridelila vládny návrh zákona na prerokovanie výboru pre financie, rozpočet a menu, ústavnoprávnemu výboru, výboru pre sociálne veci a bývanie. Uvedené výbory tento vládny návrh zákona prerokovali a odporučili ho prerokovať v pléne Národnej rady i schváliť s pozmeňujúcimi a doplňujúcimi návrhmi. Z uznesení výborov vyplynuli pozmeňujúce návrhy, ktoré sú pod bodmi č. 1 a 2 v IV. časti spoločnej správy. Gestorský výbor správu schválil a navrhuje o bodoch spoločnej správy č. 1 a 2 hlasovať spoločne s odporučením schváliť. To je všetko, pán predsedajúci, myslím, k tej spoločnej správe.
Kolíková, Mária, poslankyňa NR SR (2024-01-09):
Ďakujem veľmi pekne, pán poslanec, za váš príspevok. A ja sa pozastavím najmä pri tej časti, ktorá súvisela s mafiou a gangami, pretože táto nová právna úprava, to, čo robia, je naozaj neslýchané, je, že vôbec nerobí žiadnu hranicu pre trestné činy, ktoré sú spojené s mafiou alebo s gangami, a to bez ohľadu na to, o akú škodu ide. Pretože ak niekto vlastne takto pácha ako zločinecká skupina trestný čin, no tak ja si myslím, že sa asi zhodneme, že automaticky by mu malo hroziť nejaký väčší trest, aby takto organizovane tú trestnú činnosť nepáchal, a nemal by len tak ľahko vyviaznuť s podmienkou. A tak sa k tomu stavajú aj iné štáty. Hneď môžem povedať Česká republika, Nemecko neexistuje, neexistuje, aby sa tu uvažovalo o tom, že tu je možnosť podmienky. A keď rozmýšľame nad tým, že prečo v tej navrhovanej právnej úprave aj pre tieto najvážnejšie veci, či už sa jedná o výšku škody, alebo či sa jedná o takúto organizovanú formu, prečo aj tieto spadajú do podmienky, no tak asi tá odpoveď bude, že keď sa začneme pozerať, pre aké trestné činy sú stíhaní blízki ľudia súčasnej koalície, no tá priamo súvisí práve s organizovanou formou trestnej činnosti. Takže môžme si povedať, bohužiaľ, bohužiaľ, nová trestná politika sa musí napísať tak, aby aj organizovaná forma trestnej činnosti nám spadla do podmienky, lebo inak tých „našich ľudí“ nezachránime. Ako bohužiaľ, toto sa nám tu stalo, lebo takto to je. Inak si neviem predstaviť, ako by bolo možné, aby sme aj takúto organizovanú formu trestnej činnosti, dali jej priestor, aby sa tu uvažovalo o podmienke.
Kerekréti, Ján, poslanec NR SR (2020-09-16):
Áno. A pán exminister, ja verím, mal 12 rokov, 10 rokov na to, aby pracoval pre národ a pre tých, ktorí sú najchudobnejší. Neviem, či je spokojný s tým, ako to dopadlo, ale, žiaľ, podmienky sa zmenili. V prvom polroku tohoto roka sú úplne iné podmienky než, než pred rokom, takže prosím, keby sme mali trpezlivosť. Ja verím, že aj táto vláda sa bude snažiť urobiť všetko pre to, aby tie mzdy rástli. Ďakujem.
Ďuriš Nicholsonová, Lucia, podpredsedníčka NR SR (2017-06-14):
Ďakujem pekne, pán poslanec. Otváram všeobecnú rozpravu. Písomne sa prihlásil jeden pán poslanec, za klub SaS pán poslanec Milan Laurenčík. Takže nech sa páči, opäť máte slovo.
Danko, Andrej, predseda NR SR (2017-12-21):
Prosím, prezentujme sa a hlasujme. (Hlasovanie.) Prítomných 124 poslancov, za 48, proti 58, zdržali sa 18. Konštatujem, že sme uvedený návrh neschválili.
B. Bugár, podpredseda NR SR: (2005-10-28):
vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/2004 Z. z. o zmene a doplnení niektorých ďalších zákonov (tlač 1271). Prosím podpredsedu vlády a ministra spravodlivosti Daniela Lipšica, aby návrh vlády odôvodnil.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 143 poslancov, za 142, 1 sa zdržal hlasovania. Návrh sme schválili. Prosím pani poslankyňu Kuciaňovú, aby uviedla hlasovanie v prvom čítaní o návrhu poslancov Tittela, Jančulu, Smolíkovej a Bernaťáka na vydanie zákona, ktorým sa dopĺňa Zákonník práce, tlač 1479. Nech sa páči. (Hlasovanie o návrhu poslancov Národnej rady Slovenskej republiky Dušana Tittela, Tibora Jančulu, Evy Smolíkovej a Tibora Bernaťáka na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1479.)
Zelník, Štefan, poslanec NR SR (2017-09-19):
Ďakujem pekne za slovo. Len pripomínam poslancom zo zdravotného výboru, že poslanecký prieskum začína o 12. hod. a odchádzame dole z garáže Národnej rady. Ďakujem veľmi pekne.
Svrček, Miloš, poslanec NR SR (2021-05-03):
Ďakujem pekne za slovo. Vážený pán poslanec, chcel by som kvitovať, vyzdvihnúť, že ste spomenuli aj krok rezortu práce, keď sa pod vedením pána ministra podarilo odškodniť ženy ročníkov ´57 až ´63, ktoré boli diskriminované pri odchode na dôchodok. Tým sa tak napravila chyba, ktorá ostala po vašom pôsobení. Musím vyzdvihnúť aj v rámci pôsobenia pána ministra Krajniaka, že sa zrušili doplatky za lieky pre deti do 6 rokov, pre zdravotne ťažko postihnutých a pre dôchodcov a pozrite, koľko bolo práce vykonanej počas covidovej doby za posledný rok zamestnancami v zariadeniach sociálnych služieb v rámci jednotlivých pobočiek Sociálnej poisťovne, ako aj v úradoch práce. Musím sa však pristaviť pri jednej vašej vete ohľadne, alebo pripomienky, ohľadne odvolania riaditeľa Sociálnej poisťovne. Odvolanie Vážneho zo Sociálnej poisťovne a bolo to aj v podstate mediálne prezentované, bolo dôvodné. Poisťovňa by mala byť určite modernou inštitúciou, nie ako do odvolania Vážneho. Mala by jednoznačne zhodnotiť alebo zjednotiť informačné systémy, ktorých mala dovtedy 47. Čiže aj odvolanie bolo právne v poriadku. Pokiaľ mám vedomosť a aj pokiaľ si pamätám, tak nový nastupujúci pán generálny riaditeľ Káčer sa vyjadril, že ak vláda nebude spokojná s jeho pôsobením, tak kľudne odíde. On na rozdiel od svojho predchodcu nie je prilepený k stoličke. A úrady práce. Spomínali ste, že boli politické nominácie na jednotlivých riaditeľov úradov práce. Ja pokiaľ mám informácie, tak riaditelia v jednotlivých okresoch zvládli túto situáciu, čo sa týka COVID-u bravúrne a ja by som sa vás aj opýtal, keď hovoríte o politických nomináciách, ukážte mi jeden úrad práce, ktorý zlyhal. Ďakujem.
Kuriak, Milan, poslanec NR SR (2023-06-20):
Pán predsedajúci, keďže bol schválený bod 2 spoločnej správy, o bodoch 1 až 3 nemôžeme hlasovať. Teraz budeme hlasovať o bode 5 spoločnej správy s odporúčaním gestorského výboru neschváliť.
A. Belousovová, podpredsedníčka NR SR: (2009-10-29):
Teraz pristúpime k hodine otázok , ako to vždy vo štvrtok ukladá zákon o rokovacom poriadku, ktorú týmto otváram. Chcem požiadať členov vlády, aby zotrvali na rokovaní Národnej rady vzhľadom na to, že ďalšími bodmi programu sú písomné odpovede členov vlády na interpelácie poslancov a interpelácie poslancov. Poslanci písomne položili do včera do 12.00 hodiny 18 otázok na predsedu vlády a na členov vlády 37 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa odpovedať nebude. Panie poslankyne, páni poslanci, predseda vlády, pán Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády Roberta Kaliňáka, ktorého teraz prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády.
Marosz, Ján, poslanec NR SR (2017-12-06):
Otras mozgu, pohmoždenie tváre vľavo a nosa, pohmoždenie sánky vľavo, pohmoždenie a odierky uší obojstranne, pohmoždenie dolnej pery, pohmoždenie brušnej steny a oblasti stehien obojstranne, akútna stresová porucha – dvaja lekári v roku 2006 od toho nezávisle konštatovali, asi vieme o kom, o Hedvige Malinovej, napriek tomu Kaliňák aj v roku ´12 hovoril, že Hedviga Malinová klame a že dodnes tieto klamstvá nikto nevyvrátil. Následne táto zbitá študentka povedala, že pochopila, že tu už na Slovensku nikdy nebude mať pokoj a následne zo Slovenska odišla. To, čo tu odznieva, alebo to, čo tu riešime, to naozaj neni sranda, Masaryk hovorí, že „lož je druhom násilia“. Bohužiaľ, tieto neustále lži ministra Kaliňáka sa stávajú násilím a má to vážne dôsledky na morálne zdravie celej spoločnosti. Na vlastnej koži som to zažil sám aj včera na polícii v Žiline, kde chlapci si hádzali snehové gule, zhodou okolností bol tam pri tom aj môj syn, spadla jedna guľa na auto, následne auto zašlo do areálu školy, chlapík vytiahol nôž a takýmto spôsobom ohrozoval tie deti. Potom som prišiel vypovedať na políciu, policajtka prišla za mnou s Trestným zákonom, a keďže to urobil 13-ročný chlapec, povedala, no to asi, to asi, keďže sa, hovoril niečo pritom, že vyhrážal sa, používal nejaké slová, no to, že len on vytiahol nôž, viete, to asi, to asi nenapĺňa skutkovú podstatu toho trestného činu. A takýmto spôsobom som radšej odišiel z tej polície preč. Čiže na vlastnej koži som aj včera zažil, že Kaliňákova polícia je absolútne demoralizovaná, a ako sa hovorí, ryba smrdí od hlavy... (Prerušenie vystúpenia časomerom.)
P. Džurina, poslanec: (2007-06-21):
Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 355 z 10. mája 2007 pridelila vládny návrh zákona o prevencii a náprave environmentálnych škôd a o zmene a doplnení niektorých zákonov na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Všetky  výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade Slovenskej republiky schváliť s pripomienkami. Pripomienky sú uvedené v spoločnej správe v bode IV. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy č. 1 až 18 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach a uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o prevencii a náprave environmentálnych škôd a o zmene a doplnení niektorých zákonov v znení schválených pozmeňujúcich a doplňujúcich návrhov uvedených v tejto správe a prednesených v rozprave. Spoločná správa výborov Národnej rady Slovenskej republiky o prerokovaní vládneho návrhu zákona o prevencii a náprave environmentálnych škôd a o zmene a doplnení niektorých zákonov vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody. V citovanom uznesení ma výbor poveril predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Vážený pán predseda, skončil som, môžete otvoriť rozpravu.
Ďuriš Nicholsonová, Lucia, podpredsedníčka NR SR (2017-03-30):
Pani poslankyňa Remišová.
Šeliga, Juraj, podpredseda NR SR (2021-02-04):
Predtým je pán Kollár.
Vašečka, Richard, poslanec NR SR (2016-09-13):
Ďakujem, pán predsedajúci, za slovo. Chcem vyzvať pána predsedu parlamentu, aby sa ospravedlnil Igorovi Matovičovi za absolútne neprijateľné veci, popri ktorých nejaké ostré slová sú nič. Útočiť na otca, na rodinu, na detstvo, je absolútne neprijateľné. Vyzývam vás k tomu.
Goga, Ľudovít, poslanec NR SR (2018-12-04):
Ďakujem, pán podpredseda. Dámy a páni, v rozprave vystúpil jeden poslanec, ktorý podal pozmeňujúci a doplňujúci návrh so súhlasom 19 poslancov. Prosím, pán predsedajúci, dajte hlasovať o návrhu na skrátenie lehoty od podania tohto návrhu na hlasovanie.
Bugár, Béla, podpredseda NR SR (2017-05-19):
Výborne! (Smiech predsedajúceho.) Ďakujem pekne. (Krátka prestávka.) (Po prestávke.)
Šipoš, Michal, poslanec NR SR (2024-02-23):
Ďakujem pekne, pani poslankyňa Remišová, za tvoje vystúpenie, za to, ako si zhrnula vlastne tú pomoc. Len za tri a pol roka, keď sme boli vo vláde, len za tri a pol roka obrovská pomoc pre rodiny, obrovská pomoc pre tehotné mamičky, obrovská pomoc pre každú jednu rodinu, ktorá vie, čo je to vychovávať deti, živiť celú rodinu. A ak tu niekto bude spomínať, že neurobili sme hento, neurobili sme tamto, mohli sme urobiť, áno, oveľa viac, ale potom nech sa ten človek pozrie do vlastného zrkadla, čo oni tu urobili za 12 rokov, keď tu vládli napríklad poslanci SMER-u alebo HLAS-u. Takže ja si myslím, že za tri a pol roka je to veľmi dobrý výkon a obzvlášť keď vieme, aké obrovské krízy prišli celosvetové na Slovensku, či to je covid, či to bola energetická kríza, či to bola hospodárska kríza, vojna na Ukrajine. Tých kríz bolo brutálne veľa a zasiahli Slovensko enormne. Ale my napriek tomu sme držali tú vlajku rodinnej politiky a toto je pokračovanie prorodinnej politiky hnutia SLOVENSKO. Každý z nás má mamu, každý z nás vie, keď teda ešte mu žije a má možnosť so svojimi rodičmi byť. Vie, čo to je vychovávať dieťa, vie, aký to je zásah do života tej ženy a každý z nás veľakrát hovorí na MDŽ, že mamám, matkám treba pomáhať a píšu si rôzne, poslanci, statusy a rozdávajú kytičky. Ale tu pri tomto zákone môžu ukázať svojím hlasovaním, či im skutočne záleží na matkách, na mamách, či chcú, aby mali ten aspoň 100-eurový daňový bonus za jeden mesiac, keďže vychovajú tie deti.
Šipoš, Michal, poslanec NR SR (2024-01-08):
Ďakujem pekne za slovo. Ja by som chcel zareagovať na pani bývalú ministerku tým, ako hovorila o tom, že ani vlastní voliči koaliční, teda SMER-u, HLAS-u a SNS, nie všetci, nie sú pres... alebo nechcú to, čo sa ide diať, resp. čo si myslia tí koaliční poslanci, sme sa dozvedeli v prieskume 22. 12., ešte v minulom roku. A tam je zaujímavé, že s výrokom „vládna koalícia chce zrušením špeciálnej prokuratúry a znižovaním trestov pomôcť svojim vyšetrovaným a súdeným ľuďom...“ (reakcia z pléna), tak v tomto prieskume vyšlo, že až 39 % voličov HLAS-u súhlasí s týmto výrokom, 27 % voličov SMER-u súhlasí s týmto výrokom a 31 % voličov SNS súhlasí s týmto výrokom. Čiže oni sami, väčšina alebo veľká časť z nich vie, že čo chcú spáchať vládni poslanci, vládni ministri. A mňa len udivuje, že tá slušnejšia časť poslancov, ktorých aj ja vnímam v tejto koalícii, ktorí možno nie sú dlhoroční politici, nie sú tu iks rokov tak ako Robert Fico, Pellegrini a spol., ale sú to možno ľudia, ktorí žijú si svojimi životmi, a sú vťahovaní do tohto, do tohto atentátu na spravodlivosť. Ja chcem apelovať na všetkých slušných a čestných poslancov tohto pléna, aby sa nenechali vtiahnuť do týchto špinavostí. A ešte jednu poznámočku pod čiarou. Vládni poslanci si odsúhlasili, že nechcú rokovať po... alebo chcú, aby sa rokovalo počas obeda, aby sa obedňajšia prestávka skrátila, tak len pre zápis a pre informovanosť je tu osem vládnych poslancov, ktorí chcú rokovať. Osem zo sedemdesiatdeväť. Toto je vaša vizitka, vládni poslanci.
Zmajkovičová, Renáta, podpredsedníčka NR SR (2013-10-30):
Ďakujem. Prerušujem rokovanie o tomto bode programu. Budeme pokračovať prvým čítaním o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Návrh zákona je pod tlačou 738. Návrh na jeho pridelenie na prerokovanie výborom je v rozhodnutí č. 712. Dávam slovo poslancovi Viliamovi Novotnému, aby návrh zákona odôvodnil. Nech sa páči.
S. Kahanec, poslanec: (2008-04-01):
K pani poslankyni Vaľovej. Keď vy kauzy zamieňate za nášľapné míny, no myslím si, asi pozeráme na rôzne veci rôznymi očami. Ja keď hovorím o kauzách, tak nehovorím o nášľapných mínach, lebo nášľapné míny nie sú ani tender na upratovacie služby na Ministerstve obrany Slovenskej republiky a ani kauza pri firme TAX – AUDIT, kde analýzu Slovenských elektrární má robiť firma člena predstavenstva. To, si myslím, nie sú nášľapné míny, to sú kauzy. A tých káuz je veľmi veľa a keby som ich spomínal, hovoril by som veľmi dlho. A k pánu poslancovi Petrákovi. No že sa kauzy budú diať aj v budúcnosti, je to možné. Ja to nevylučujem. Ale myslím si, že záujmom aj tohto zákona by malo byť, aby sa tieto kauzy minimalizovali. Čiže ja sa stotožňujem s vami, že môžu byť, ale mali by sa minimalizovať práve prostredníctvom tohto zákona a malo by sa vniesť viac transparentnosti, tak ako ste to spomínali. Problém však je, že na jednej strane sa deklarujú veci, o čo všetko je záujem, ale na druhej strane sa zadávajú priame zadania. A nehnevajte sa, priame zadanie asi má veľmi ďaleko od transparentnosti, keď sa niečo urýchľuje s tým, že ide o veľmi veľké objemy prostriedkov. No to asi nie je celkom transparentné. Takže k tomu, že sme skeptickí, že prejdú návrhy. Mali sme tu už viacero návrhov. Napr. naposledy sme chceli valorizovať cez kolegyňu poslankyňu sociálne služby, tie normatívne dávky k sociálnym službám a nebola ochota. Bolo viacero iných návrhov, kde sme chceli systémovo zmeniť veci, ale zatiaľ z vašej strany ochota urobiť to nebola. Myslíte si, že to boli všetky nekvalitné návrhy? Ďakujem pekne.
Takáč, Richard, poslanec NR SR (2022-05-25):
Ďakujem veľmi pekne za slovo, pán predsedajúci. Ďakujem za každú faktickú poznámku. Kolegyne, kolegovia, neviem, či ste ma nepočúvali, ja som hovoril o tom, že toto, táto oznamovacia povinnosť, že ju vítam v tomto, v tomto pozmeňováku. Neviem teda ako, však som sa k tomu takto vyjadril. Čo sa týka obmedzenia vlastníckych práv, ja som nehovoril o tom, aby sme tu obmedzovali vývoz z hľadiska vlastníckych práv. Ja som hovoril o tom, že už teraz momentálne či európska legislatíva, alebo aj naša umožňuje určitým spôsobom obmedzovať alebo teda nakladať s týmto vlastníctvom, ale za ná-hra-du. Za ná-hra-du. Presne som to čítal. V tomto ti to môžem dať, pán predseda, prečítať, môžeš si to pozrieť. Čo sa týka, čo sa týka obcí, zas dávame nejakú navyše povinnosť, v mestách hlavne teda, keď sa bavíme, lebo v tej obci to funguje akým určitým spôsobom, tak dávame mestám povinnosť a v prípade, že to nebudú vedieť alebo neskontrolujú, tak im budú proste ukladať pokuty. Ja si myslím, že toto je veľmi, veľmi zlá cesta po tom, čo sa včera schválilo v Národnej rade, že ste zobrali peniaze samosprávam. Pán Fecko, ja som nehovoril, že štyristo a viac ton. Ja som hovoril štyristo a menej, hej? Čiže ste ma mohli lepšie počúvať. A, samozrejme, že vždy sa to, aj sa to, neviem, asi Patrick to hovoril, obchádza. Však ja som tiež hovoril o tom, že to určití špekulanti budú vedieť obchádzať, toto, by som povedal, že nahlasovanie na ministerstvo tým, že si povie, že ide menej ako štyristo, ide tristo osemdesiat a bude stále tristo osemdesiat vyvážať. Práveže o tejto špekulácii, špekulácii som hovoril aj ja. Myslím si, že tieto moje dve vyjadrenia k týmto dvom pozmeňovacím návrhom, pani kolegyňa, sú fakt na vysoko odbornej úrovni a nie sú to vymyslené veci. Takže možno tí ľudia, ktorí vám to chystali, asi nie sú tak zdatní, ktorí to chystali, chystali mne. Ďakujem veľmi pekne.
Číž, Miroslav, poslanec NR SR (2017-06-14):
Ďakujem pekne. No, pán poslanec, ja chcem oceniť, že nakoniec predsa len po tom celom exkurze sme zistili, že ten Dubček je človek, ktorý je významnou postavou Slovenska. Na túto tému už hovorili viacerí, že ten problém, že každý žijeme ten svoj život z mäsa a kostí a že neexistuje velikán prakticky, o ktorom sa nevedú spory. Je tam jeden zásadný moment. Historické reálie sú predmetom častokrát politického zápasu a objavujú sa dramaticky odlišné pohľady na veci. Problém je, či sme skutoční demokrati a vieme vnímať tento rozmer, že teda ten pluralizmus ako esencia demokracie predstavuje, že musím rešpektovať tých pohľadov na veci viac. A to, o čom sa bavíme, je, že napriek tomu, že tie pohľady na historické osobnosti sú diferencované, sa vieme kdesi zjednotiť, lebo jednoducho ten jedinec prečnieva. A stáva sa ikonou presne, osobitne, keď si zoberieme, tak kontroverznejšiu osobu, ako bol pán britský premiér Churchill s jeho mladosťou, s jeho rasistickými výrokmi, s všetkým tým, búrskymi vojnami a podobne, napriek tomu ten historický rozmer, druhá svetová vojna. Evidentne vrcholom ľudským bytia Dubčekovho bol práve rok ´68. V čase toho obrovského zápasu, ktorý sa tu viedol o slobodu myslenia, na druhej strane ale aj o to udržať sociálne spravodlivý štát a fungujúci štát. Viete, dneska aj 50. roky, veď predsa sa nedajú posudzovať inak ako v dobových reáliách po vojne a zápasy o budúce fungovanie, kde každá zo strán nadužívala častokrát také a onaké mocenské prostriedky. Tie dejiny sú naše, musíme s nimi žiť a môžme hľadať esenciu týchto dejín spoločne, ale v konečnom dôsledku nesmieme stratiť schopnosť dohodnúť sa na niečom, čo... (Prerušenie vystúpenia časomerom.)
Blanár, Juraj, poslanec NR SR (2020-02-25):
Vážený pán poslanec Dostál, tuto nejde o žiadnu rozprávku o bubákoch, ide o vážnu vec, pán Dostál. Ide o to, či sa Slovensko bude ďalej vyvíjať ako prirodzené, na základe úplne normálnych, prirodzených vzťahov aj biologických, alebo tu budeme do nášho právneho systému púšťať veci, ktoré sú neprirodzené. Ale vôbec ma to nečuduje; neprekvapuje, pretože, pán Dostál, vy máte, a nerobím to obvykle rád, v názve vašej strany, ktorá sa sem dostala na chrbte najskôr MOST-a – HÍD a potom na chrbte SaS, Občianska konzervatívna strana. To znamená, to konzervatívne tam máte len preto, aby ste zastierali presadzovanie všetkých týchto ultraliberálnych vecí, ktoré sa do Slovenska a do nášho právneho systému snažia dostať. A preto jasne ste povedali posolstvo pre všetkých občanov Slovenskej republiky, že vy ste za to, aby sa tu indoktrinovali deti. Vy ste za to, aby sa deti mohli rozhodovať už v útlom veku o tom, aké v budúcnosti budú mať pohlavie, a mnoho iných vecí, ktoré tam, ktoré sú tam uvedené. Slovensko toto nepotrebuje. My potrebujeme normálny, prirodzený vývoj, nepotrebujeme takéto, takýchto chameleónov, ktorí nám tu podsúvajú niečo, čo nám nepatrí. Ja budem za tento dohovor hlasovať tak, že odmietneme, pretože vidíte aj na tom, že dvakrát už sme tu hlasovali viac ako ústavnou väčšinou proti tomuto Istanbulskému dohovoru a máme ho tu tretíkrát. Niekomu veľmi záleží na tom, aby Istanbulský dohovor prešiel. My mu hovoríme rázne „nie“ a môžete robiť, čo chcete.
Danko, Andrej, podpredseda NR SR (2024-04-17):
Ďakujem, pán minister. Prosím určeného spravodajcu z výboru pre obranu a bezpečnosť poslanca Michala Barteka, aby informoval Národnú radu o výsledku rokovania výboru o tomto návrhu vlády.
P. Hrušovský, predseda NR SR: (2003-09-10):
Ešte predtým ako začneme rokovať o jednotlivých bodoch programu, chcem vás informovať, že pán prezident Slovenskej republiky prijal dnes 10. septembra 2003 demisiu podpredsedu vlády Slovenskej republiky pána Roberta Nemcsicsa, povereného riadením ministerstva hospodárstva. Pán Robert Nemcsics týmto dňom začal uplatňovať svoj poslanecký mandát poslanca Národnej rady Slovenskej republiky. Podľa príslušných ustanovení zákona o voľbách do Národnej rady, ako aj príslušných článkov ústavy zanikol dnešným dňom mandát Imrichovi Hamarčákovi, ktorý nastúpil ako náhradník na neuplatňovaný mandát poslanca Roberta Nemcsicsa. Pán prezident prijal demisiu o 11.45 hodine, takže do toho času bol poslancom Národnej rady Imrich Hamarčák. Zaradenie pána poslanca Nemcsicsa do niektorého z výborov Národnej rady Národná rada odhlasuje potom, ako budú po politických rokovaniach dohodnuté aj ďalšie možné zmeny v ostatných výboroch Národnej rady Slovenskej republiky. Predpokladám, že to bude najneskôr... (Ruch v sále.) Prosím, páni poslanci! ... že to bude najneskôr na úvod 17. schôdze, v rokovaní ktorej budeme pokračovať v utorok budúci týždeň. Toľko, panie poslankyne, páni poslanci, ešte pred začatím rokovania o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene a doplnení niektorých zákonov , ktorý prerokúvame ako tlač 294. Chcel by som poslancov Národnej rady poprosiť o podporu ďalšieho postupu prerokúvania návrhov zákonov, a to tak, že by sme rokovali o jednotlivých návrhoch zákonov, predkladateľ by uviedol, vystúpili by spravodajcovia, prebehla by rozprava a do 17.00 hodiny všetky prerokované návrhy, by sme prerušili rokovanie o nich a hlasovali by sme potom o jednotlivých prerokovaných návrhoch zákonov s tým, že rokovanie dnešnej schôdze bude trvať do 19.00 hodiny a potom prerušíme 17. schôdzu Národnej rady. Je všeobecný súhlas s takýmto postupom? (Súhlasná reakcia pléna.) Chcem ešte poprosiť, aby sme zákon, ktorý sme prerokovali dnes dopoludnia, a to vrátený zákon pánom prezidentom o civilných bezpečnostných službách, o ňom hlasovali až na budúci týždeň po prerušení schôdze, keďže vznikli isté procedurálne pochybnosti o tom, ako ďalej postupovať pri hlasovaní, ktoré potrebujeme ešte s pánom prezidentom, ale aj s ústavnými právnikmi doriešiť. Toľko, panie poslankyne, páni poslanci, čo som považoval za potrebné vás informovať. Prosím teraz pána ministra pôdohospodárstva, aby uviedol návrh zákona, ktorý som už spomenul, ako prvý zo série zákonov, ktorých predkladateľom z poverenia vlády Slovenskej republiky je pán minister pôdohospodárstva. Nech sa páči, máte slovo.
Pčolinský, Peter, podpredseda NR SR (2023-02-10):
Pán poslanec Viskupič.
Vörös, Péter, poslanec NR SR (2014-12-09):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2007-12-05):
Teraz dávam slovo spoločnému spravodajcovi, ktorého určil navrhnutý gestorský výbor pre financie, rozpočet a menu, pánovi poslancovi Jozefovi Ďuračkovi. Nech sa páči, pán poslanec.
M. Číž, podpredseda NR SR: (2007-05-15):
(Hlasovanie.) Prítomných 141 poslancov, za návrh 60 poslancov, proti 79 poslancov, zdržal sa 1 poslanec, nehlasoval 1 poslanec. Konštatujem, že tento návrh sme neschválili.
Nicholsonová, Lucia, poslankyňa NR SR (2013-10-28):
Ďakujem pekne za slovo. Vážená pani predsedajúca, vážený pán minister, kolegyne, kolegovia, dovoľte mi z poverenia gestorského výboru predložiť spoločnú správu výborov o prerokovaní návrhu na vyslovenie súhlasu Národnej rady Slovenskej republiky s Opčným protokolom k Dohovoru o právach dieťaťa o procedúre oznámení pod tlačou 695a. Predmetný návrh pridelil predseda Národnej rady Slovenskej republiky svojím rozhodnutím z 13. septembra 2013 č. 676 na prerokovanie ústavnoprávnemu výboru a výboru pre ľudské práva a národnostné menšiny ako gestorskému výboru. Oba výbory prerokovali návrh v určenej lehote a zhodne odporúčali, aby Národná rada podľa čl. 86 písm. d) Ústavy Slovenskej republiky vyslovila súhlas s Opčným protokolom k Dohovoru o právach dieťaťa o procedúre oznámení a rozhodla, že ide o medzinárodnú zmluvu, ktorá má podľa čl. 7 ods. 5 ústavy prednosť pred zákonmi. Spoločná správa výborov bola schválená uznesením gestorského výboru z 10. októbra 2013 č. 108. Súčasťou spoločnej správy je aj návrh na uznesenie Národnej rady. Vážená pani predsedajúca, otvorte, prosím, rozpravu.
Pčolinský, Peter, poslanec NR SR (2023-02-02):
Ďakujem pekne, pán podpredseda. Vážené kolegyne, vážení kolegovia, tak ako sme avizovali už dávnejšie, toto je návrh ústavného zákona, ktorý je totožný s tým, ktorý sme de facto odhlasovali minulý týždeň, ktorý bol podklad na to, aby sa skrátilo volebné obdobie. My sme avizovali tento zákon ako poistku v minulosti, ak by sme minulý týždeň neschválili ústavný zákon o skrátení volebného obdobia a pri tejto príležitosti by sme ho radi využili na problém, ktorý sa týka referenda. To znamená, že tento ústavný zákon obsahuje uznesenie, obsahuje časť, ktorá hovorí o uznesení, to sme si schválili minulý týždeň, a tá druhá časť hovorí práve o referende, že aj referendom sa dá skrátiť volebné obdobie. To znamená, je to prvé čítanie, berte to ako základ toho, že bude musieť tu vzniknúť, ak to má prejsť, nejaká všeobecná dohoda, keďže ide o ústavný zákon. Čiže nemá zmysel, aby som to teraz obkecával nejakým spôsobom, ale bude tým pádom široký priestor na rokovania v rámci celého pléna Národnej rady. Ďakujem pekne.
Števulová, Zuzana, poslankyňa NR SR (2024-01-08):
Ďakujem, pán Pročko. Vy ste sa do tej témy skráteného legislatívneho konania novely Trestného zákona a rušenia ÚŠP hovorí emotívne, ale zároveň ja si myslím, že tá vážnosť tej situácie si naozaj neraz práve emotívny prejav vyžaduje, pretože my tu momentálne naozaj čelíme takému, by som to nazvala, frontálnemu útoku na to, že čo ešte vlastne v tejto krajine bude trestné a kto si čo bude môcť dovoliť. A ako ste veľmi správne poznamenali, je to vlastne všetko o tom, že úzka skupina ľudí tu bude benefitovať z toho, ak táto novela prejde či už v skrátenom, alebo v inom legislatívnom konaní, a práve preto sa tu bavíme takto siahodlho aj o tom skrátenom legislatívnom konaní, pretože všetky tie návrhy, ktoré či už dvíhajú tú hranicu škody, alebo znižujú tresty za majetkové trestné činy vrátane korupcie, alebo spôsobujú, že niektoré trestné činy sa budú môcť či už premlčať, alebo to bude pre súčasne stíhaných páchateľov priaznivejšie, ak tento zákon bude platiť, teda táto novela čo len jeden deň, a vlastne nám ukazujú, prečo by bola potrebná práve tá odborná diskusia. Ak by bola bývala sa uskutočnila, tak verím, že veľká väčšina z tých paragrafov, ktoré sa novelizujú, by nemohli uzrieť svetlo sveta alebo by museli byť odstránené už v medzirezortnom pripomienkovom konaní, pretože tu neexistuje žiadna zhoda ani žiaden prevažujúci názor na strane odbornej verejnosti, resp. ak existuje, ja som ho ešte nikde nečítala, nevidela, nepočula, ktorý by hovoril, že práve tieto zmeny, ktoré sú nám tu predložené v tomto šialene rýchlom konaní, sú potrebné. Táto vláda to vie, napriek tomu rezignovala na akúkoľvek spravodlivosť, morálku a snaží sa pretlačiť úpravu, ktorá vyhovie len im spriazneným ľuďom. Ďakujem.
Blahová, Natália, poslankyňa NR SR (2016-04-27):
Ďakujem. Pevne verím, že predstavitelia vládnej koalície zvážia, že práve v tejto chvíli nastala situácia, ktorá je spomínaná aj v koaličnej zmluve, a teda, že od opozície prichádza návrh, ktorý je užitočný pre všetkých občanov Slovenska. A preto nebude pozerať na farbu trička, ale na to, že tento návrh je dobrý, a preto pomôže ho schváliť. Ďakujem.
Burian, Jozef, poslanec NR SR (2016-11-28):
Ďakujem. Vážený pán predsedajúci, vážený pán minister, vážené kolegyne, kolegovia, dovoľte, aby som ako určený spravodajca predniesol spoločnú správu výborov Národnej rady Slovenskej republiky k vládnemu návrhu zákona, ktorým sa mení zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 243). Národná rada Slovenskej republiky uznesením č. 276 z 19. októbra pridelila predmetný návrh na rokovanie výborom: ústavnoprávnemu výboru, výboru pre financie a rozpočet a výboru pre sociálne veci a Výboru Národnej rady Slovenskej republiky pre zdravotníctvo. Výbory predmetný návrh prerokovali v lehote určenej Národnou radou Slovenskej republiky a vládny návrh zákona odporučili Národnej rade schváliť. Z uznesení výborov Národnej rady vyplývajú pozmeňujúce a doplňujúce návrhy uvedené v bode III tejto spoločnej správy. Gestorský výbor na základe stanovísk výborov k vládnemu návrhu zákona odporučil vládny návrh zákona schváliť. Gestorský výbor zároveň odporúča hlasovať o návrhu 1 – 6 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky k vládnemu návrhu zákona v druhom čítaní bola schválená uznesením výboru č. 34 z 22. novembra 2016. Týmto uznesením výbor zároveň poveril za spoločného spravodajcu, ma poveril za spoločného spravodajcu, aby som na schôdzi Národnej rady Slovenskej republiky o predmetnom návrhu zákona informoval o výsledku rokovania. Ďakujem, pán predsedajúci, skončil som, poprosím, otvorte rozpravu.
P. Paška, predseda NR SR: (2009-09-08):
(Hlasovanie.) 139 prítomných, 92 za, 46 sa zdržalo, 1 nehlasoval. Konštatujem, že sme po opätovnom prerokovaní schválili novelu vodného zákona a geologického zákona, ktorú vrátil pán prezident Slovenskej republiky. Teraz poprosím pána poslanca Tibora Lebockého, aby v druhom a treťom čítaní uviedol hlasovanie o zákone z 30. júna, ktorým sa mení a dopĺňa zákon č. 223/2001 o odpadoch a o zmene a doplnení niektorých zákonov, je tlač 1158. (Hlasovanie o zákone z 30. júna 2009, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1158.)
Kažimír, Peter, podpredseda vlády a minister financií SR (2012-10-19):
Ďakujem pekne. Dámy a páni, návrh zákona, ktorým sa mení a dopĺňa zákon č. 333/2011 Z. z. o orgánoch štátnej správy v oblasti daní, poplatkov a colníctva a ktorým sa menia a dopĺňajú niektoré ďalšie zákony, sa predkladá ako iniciatívny materiál nášho rezortu. Predkladaným návrhom sa ruší Kompetenčné centrum finančných operácií, ktoré ako preddavková organizácia napojená na rozpočet Finančného riaditeľstva Slovenskej republiky zabezpečovalo, skôr nezabezpečovalo, administratívno-informatickú podporu orgánom finančnej správy a jeho kompetencie sa posunuli na Finančné riaditeľstvo Slovenskej republiky. Je to ten vymyslený orgán, ktorý bol šitý na mieru niektorým bývalým šéfom a podšéfom Finančného riaditeľstva. A je to jeden z tých orgánov, ktorý doviedol aj do úplného kolapsu Finančnú správu začiatkom tohto roku. V súvislosti s týmito zmenami sa navrhujú zmeniť aj vybrané právne predpisy. Ďalej sa navrhuje presunúť sídlo Finančného riaditeľstva Slovenskej republiky do Banskej Bystrice, rozšíriť územnú pôsobnosť daňového úradu pre vybrané daňové subjekty na celé územie Slovenskej republiky, ako aj presunúť Správu informačných systémov finančnej správy na ministerstvo financií. Rovnako sa navrhuje zrušiť zákon o finančnej správe s cieľom posúdiť opodstatnenosť zlúčenia daňových úradov a colných úradov. Ďakujem.
Blanár, Juraj, podpredseda NR SR (2022-06-24):
Pani poslankyňa Vaľová s faktickou.
Gažovičová, Tina, poslankyňa NR SR (2024-01-19):
Ďakujem kolegovi Hargašovi za veľmi trefné vystúpenie a my sa tu bavíme ale o takých veciach, ako je nejaká zodpovednosť voči voličom, ako je verejný záujem, ako je nejaká reprezentácia a ja by som aj chcela zdôrazniť, že tu naozaj nikto nespochybňuje legitimitu výsledku demokratických volieb, ani nikto nespochybňuje legitimitu tejto vlády, ale aj to, že niekto vyhrá voľby, neznamená, že môže všetko. A mám pocit, že my tu tak dookola hovoríme niektoré pojmy, ako keby naozaj to bolo z nejakého rozprávkového sveta, že demokracia, verejný záujem, právny štát, že to tak, mám pocit, obrazne ako by sme tu akože hádzali hrach o stenu a ako keby to už vlastne ani nikto nebral vážne a naozaj, čoskoro nás čakajú prezidentské voľby, máme tu dvoch významných predstaviteľov tejto koalície, dvoch predsedov koaličných strán, ktorí sa budú uchádzať o tento post, a samozrejmé, že akokoľvek tie demokratické voľby dopadnú, budeme rešpektovať rozhodnutie voličov a voličiek, ale veľmi by som si tak priala, aby aj akoby ľudia v tejto krajine nestratili, úplne nerezignovali na také veci, ako je, že politici majú primárne dbať na verejný záujem, že to nie je nejaká rozprávka z Alice v krajine zázrakov. Nie. Volení predstavitelia a predstaviteľky, politici, prezident, prezidentka majú právo primárne dodržiavať zákon a dbať na verejný záujem. A prosím, nezabúdajme na to, ani keď diskutujeme o Trestnom zákone, ani v žiadnych nadchádzajúcich voľbách. Ďakujem pekne.
Bagačka, Michal, poslanec NR SR (2016-06-07):
Ďakujem za slovo. Ja tiež v podstate, pán predseda, oceňujem pokojný tón vystúpenia, pretože podľa tých už niekoľkoročných skúseností tiež si myslím, že ešte budeme počuť veľa osočovania a aúkania, a to sa vopred ospravedlňujem tým kolegom, ktorí naozaj budú mať vecné vystúpenie a takisto mám ten istý pocit, že je to v prvom rade politické divadlo, argumentačne slabé, čoho dôkazom je aj to, že snáď predkladateľom nie je niektorý, ako by bol povedal náš kolega titánov odvolávania a vyšetrovacích úderiek, ale opozičný kolega v podstate z druhého sledu. Dôvodová správa obsahuje naozaj veľa všeobecných a takých nič nehovoriacich fráz a pocitov a dala by sa možno nazvať ako názov, nech mi teda odpustí aj pani spisovateľka, ale Mária Rázusová-Martáková Ako sme chceli odvolať ministra. Myslím, že Róbert Kaliňák je minister na svojom mieste, ktorý je akceptovaný svojimi podriadenými doma i v zahraničí, čo pri niektorých iných nikdy nebolo a má moju dôveru. Ďakujem.
P. Pelegrini, poslanec: (2009-02-10):
Predseda Národnej rady Slovenskej republiky rozhodnutím z 9. februára 2009 č. 968 pridelil Výboru Národnej rady Slovenskej republiky pre hospodársku politiku návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov (tlač 944), s termínom ihneď. Výbor Národnej rady Slovenskej republiky pre hospodársku politiku prerokoval návrh vlády na skrátené legislatívne konanie na svojej 65. schôdzi 10. februára 2009. Uznesením z 10. februára 2009 č. 472 odporučil Národnej rade Slovenskej republiky vysloviť súhlas s tým, že vládny návrh zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov, sa prerokuje v skrátenom legislatívnom konaní na 32. schôdzi Národnej rady Slovenskej republiky. Vážený pán predsedajúci, otvorte, prosím, rozpravu.
Kvasnička, Marián, poslanec NR SR (2010-12-08):
K 2. bodu, tam hlasovať teda o gestorskom návrhu schváliť, ale bol pozmeňujúci, ktorý precizuje kontrolný mechanizmus tam ustanovený, takže vás poprosím o 2. bode spoločnej správy s návrhom gestorského výboru schváliť.
Laššáková, Jana, podpredsedníčka NR SR (2015-02-04):
Ale ste poslanec Národnej rady, keby vám to niekto povedal, tak nie ste spokojný. (Prerušenie vystúpenia rečníkom.)
Schlosár, Rastislav, poslanec NR SR (2018-03-14):
Ja by som chcel len doplniť kolegu Mazureka v tom, že celý tento problém s čiernymi stavbami alebo neoprávnenými stavbami by nikdy na Slovensku neexistoval, pokiaľ by vláda, pokiaľ by táto smerácka vláda nemala z ústavy vyslovene zdrap papiera. Pretože priamo v Ústave Slovenskej republiky máme napísané v čl. 20 ods. 1 v tretej vete, že „majetok nadobudnutý v rozpore s právnym poriadkom ochranu nepožíva“. Vláda namiesto toho, aby ochraňovala vlastnícke práva majiteľov pozemkov a teda ich legálny majetok, ich pozemky, tak namiesto toho a teda a aby im aj umožnila tieto čierne stavby zo svojich pozemkov odstrániť, tak celkom v rozpore s ústavou, naopak, ochraňuje majetok, tie čierne stavby, teda ten nelegálny majetok asociálov.
Paška, Pavol, predseda NR SR (2013-05-16):
Ďakujem pekne, pán predseda vlády, máte 15 minút na to, aby ste odpovedali, prvá otázka je od pána poslanca Pavla Gogu a znie: „Vážený pán predseda, minulý týždeň ste vykonali kontrolnú návštevu Slovenskej agentúry pre rozvoj investícii a obchodu, SARIO, ako hodnotíte túto návštevu z hľadiska jej činnosti, spolupráce s vládou a čo bolo hlavnými témami návštevy?“
Gašpar, Tibor, poslanec NR SR (2024-02-08):
Teraz budeme hlasovať o bode 21 pozmeňujúceho návrhu poslanca Galka.
Dubéci, Martin, poslanec NR SR (2023-11-16):
Ďakujem za slovo, pán predsedajúci, mne to je naozaj trápne, že sa to musím spýtať, ale môžem vás poprosiť o výklad predsedajúceho vo veci toho, že tu sedí člen vlády, minister zahraničných vecí, ktorý počas podľa mňa celkom dobrého prejavu má slúchatká v ušiach a... (Prerušenie vystúpenia predsedajúcim.)
Danko, Andrej, podpredseda NR SR (2017-04-06):
Ale pozerajú to aj iné deti a nie sú zvyknuté na také slová.